— Мы крэдытавалі і будзем крэдытаваць прадпрыемствы рэальнага сектару. Аднак у першую чаргу такія крэдыты павінны быць выкарыстаны для рэалізацыі эфектыўных інвестыцыйных праектаў. На гэтыя мэты за 2011-2015 гады Беларусбанк накіраваў 70 трлн. рублёў. Значныя для эканомікі праекты з удзелам нашай крэдытна-фінансавай установы цяпер рэалізуюцца практычна ва ўсіх сферах вытворчасці. З апошніх найважнейшых такіх праектаў магу назваць, да прыкладу, Шклоўскі завод газетнай паперы, арганізацыю вытворчасці сартавога пракату на БМЗ, устаноўку новых тэхналагічных ліній на цэментных заводах, будаўніцтва завода па вытворчасці беленай цэлюлозы. Пры падтрымцы Беларусбанка сёння праводзіцца мадэрнізацыя перапрацоўчых прадпрыемстваў Мінсельгаспрада і парка сельгастэхнікі, абнаўленне рухомага саставу БЧ, мадэрнізацыя чыгуначнай інфраструктуры, а таксама многія, не менш значныя для эканомікі краіны праекты.